ai4bharat/Pralekha huggingface dataset:
وزیراعظم کا دفتر
وزیر اعظم کی آسٹریلیا کی ممتاز شخصیتوں کے ساتھ میٹنگ
وزیر اعظم جناب نریندر مودی نے آج سڈنی میں آسٹریلیا کی کئی ممتاز شخصیتوں کے ساتھ علیحدہ علیحدہ میٹنگیں کیں۔
- فزکس میں نوبیل انعام یافتہ اورکینبرا میں نیشنل یونیورسٹی کے وائس چانسلر اور صدر پروفیسر بریان پی شمدت شامل ہیں ۔
- کاروباری اسپیشلسٹ اور انسانی وسائل سے متعلق پبلک اسپیکرمارک بلّا۔
- مقامی فنکار محترمہ ڈینیل میٹی سولیوین ۔
- بین الاقوامی شیف ریستوراں کے مالک ، ٹی وی ہوسٹ ، مقرر اور صنعت کار محترمہ سارا توڈ ۔
- سڈنی میں نیو ساؤتھ ویلس کی یونیوسٹی میں مصنوعی ذہانت کے انسٹی ٹیوٹ چیف سائنسداں پروفیسر ٹوبی والش۔
- ایسو سی ایٹ پروفیسر ، سلوا ٹور بابونس ،سوشولوجسٹ ،محقق اور مصنف ۔
- سرکردہ آسٹریلین گلو کار جناب گائی تھیو ڈور سیبستین شامل ہیں ۔
وزیر اعظم نے ان سبھی کی حصولیابی کے لئے انہیں مبارکباد دی اور ہندوستان اور آسٹریلیا کے درمیان رشتوں کو مستحکم کرنے کے لئے تعاون دینے کے لئے ان کی حوصلہ افزائی کی۔
بجلی کی وزارت
این ٹی پی سی اور این پی سی آئی ایل نے نیوکلیائی توانائی کے پلانٹوں کی مشترکہ ترقی کے لئے معاہدے پر دستخط کئے
جوائنٹ وینچر کمپنی 2x700 میگاواٹ کا چٹکا مدھیہ پردیش ایٹمی توانئی پروجیکٹ اور 4x700 میگاواٹ کا ماہی بانسواڑہ راجستھان ایٹمی توانائی پروجیکٹ تیار کرے گی
این ٹی پی سی لمٹیڈ نے نیوکلیائی توانائی کے پروجیکٹوں کی ترقی کے لئے آج نئی دہلی میں نیوکلیئر پاور کارپوریشن آف انڈیا لمٹیڈکے ساتھ ایک عبوری مشترکہ کاروباری معاہدے پر دستخط کئے۔معاہدے پر این ٹی پی سی لمٹیڈ کے پروجیکٹ ڈائریکٹر جناب اُجول کانتی بھٹاچاریہ اور این پی سی آئی ایل کے پروجیکٹ ڈائریکٹر جناب رنجے شرن نے بجلی ، نئی اور قابل تجدید توانائی کے وزیر جناب آر کے سنگھ ، ڈی اے ای کے سیکریٹری اور ایٹمی انرجی کمیشن کے سربراہ جناب کے این ویاس، بجلی کی وزارت میں سیکریٹری جناب آلوک کمار، این ٹی پی سی کے سی ایم ڈی جناب گُردیپ سنگھ، این پی سی آئی ایل کے سی ایم ڈی جناب بی سی پاٹھک اور وزارت توانائی و ایٹمی انرجی کے محکمے کے اعلیٰ افسران کی موجودگی میں اس معاہدے پر دستخط کئے۔
ابتداء میں مشترکہ کاروباری کمپنی دو پریشزائزڈ ہیوی واٹر ری ایکٹرپروجیکٹوں چُٹکا مدھیہ پردیش ایٹمی توانائی پروجیکٹ 2x700 میگا واٹ اور ماہی بانسواڑہ راجستھان ایٹمی توانائی پروجیکٹ4x700 میگا واٹ ، کو تیار کرے گی، جنہیں فلیٹ موٹ بیو کلیائی پروجیکٹوں کے ایک حصے کی شکل میں پہچانا گیا ہے۔
یہ عبوری مشترکہ کاروباری معاہدہ این ٹی پی سی لمٹیڈ اور این پی سی آئی ایل کے لئے ایٹمی توانائی کے پروجیکٹوں کی ترقی کے شعبے میں تعاون اور اشتراک کے لئے ایک اہم قدم ہے، جو ملک کو 2070 تک خالص صفر گیس اخراج کے ہدف کو حاصل کرنے کے لئے اپنے شفاف توانائی کے عہد کو پورا کرنے میں مدد کرے گا۔
وزارت اطلاعات ونشریات
51ویں آئی ایف ایف آئی نے او ٹی ٹی پلیٹ فارم کے لیے پروگراموں کا اعلان کیا
او ٹی ٹی پلیٹ فارم پر ماسٹر کلاس، مباحثہ ، براہ راست ٹیلی کاسٹ، اسکریننگ ، سوال و جواب اور فلموں کی ستائش کا سیشن بھی ہوگا منعقد
نئی دہلی۔ 10 جنوری ایشیا کا سب سے پرانااور ہندوستان کا سب سے بڑا فیسٹیول، ہندوستانی بین الاقوامی فلم فیسٹیول  کے 51 ویں ایڈیشن نے متعدد پروگراموں کا اعلان کیا ہے جو فیسٹیول کے دوران او ٹی ٹی پلیٹ فارم پر دکھائے جائیں گے۔ آئی ایف ایف آئی 16 جنوری سے 24 جنوری 2021 تک گوا میں منعقد کیا جائے گا۔
جاری وبا کو دھیان میں رکھتے ہوئے ہندوستانی بین الاقوامی فلم فیسٹیول اپنا پہلا 'ہائبرڈ' فلم فیسٹیول منعقد کر رہا ہے ۔ اس سال آئی ایف ایف آئی اپنے ناظرین کے لیے کچھ پروگرام او ٹی ٹی پلیٹ فارم پر منعقد کرے گا۔
خاص باتیں:
- پوڈروالموڈوور
لائیو فلیش / بیڈ ایجوکیشن/ وولور
- رابن آسٹلنڈ
دی اسکوائر / فورس ماجیر
جناب شیکھر کپور، جناب پریہ درشن، جناب پیری لینگ، جناب سبھاش گھئی ، تنویر مکمل
جناب رِکی کیج، جناب راہل رویل، مدھر بھنڈارکر، جناب پابلو سیسر، جناب ابوبکر شوقی، جناب پرسنیہ جوشی، جناب جون میتھیو میٹھن، محترمہ انجلی مینن، جناب آدتیہ دھر، جناب پر سننا ویتھانیج، جناب ہری ہرن، جناب وکرم گھوش، محترمہ انوپما چوپڑا، جناب سنیل دوشی، جناب ڈومینک سنگما، جناب سنیل ٹنڈن
- او ٹی ٹی پلیٹ فارم پر دنیا کی پینورما فلمیں
- افتتاحی اور اختتامی تقریب کی براہ راست نشریات
- سوال و جواب کا سیشن
- فلموں کی ستائش کا سیشن
پروفیسر مظہر کامران، پروفیسر مدھو اپسرا، پروفیسر پنکج سکسینہ کے ذریعہ ایف ٹی آئی آئی
- مڈ فیسٹ فلم – ورلڈ پریمئر
مہر النساء
آئی ایف ایف آئی ویب سائٹ : https://iffigoa.org/
آئی ایف ایف آئی کے سوشل میڈیا ہینڈل:
https://twitter.com/PIB_panaji
آئی ایف ایف آئی کے بارے میں :
1952 میں قائم ہندوستانی بین الاقوامی فلم فیسٹیول  ایشیا میں سب سے اہم فلم تقریبات میں سے ایک ہے۔ ہر سال ہونے والا یہ فیسٹیول اس بار گوا میں ہو رہا ہے۔ اس کا مقصد بہترین فلم آرٹ کی نشریات کے لیے دنیا کی فلم صنعت کو ایک جیسا پلیٹ فارم دستیاب کرانا؛ مختلف ممالک کی فلم ثقافتوں کو ان کے سماجی اور ثقافتی سیاق میں سمجھنے اور ستائش کرنے میں تعاون ؛ اور دنیا کے لوگوں کے درمیان دوستی کا جذبہ اور تعاون کو فروغ دینا ہے ۔ اس فیسٹیول کو مشترکہ طور پر فلم فیسٹیول ڈائریکٹوریٹ  اور گوا کی ریاستی حکومت کے ذریعہ منعقد کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-257
(Visitor Counter : 156
امور داخلہ کی وزارت
وزیرداخلہ جناب راجناتھ سنگھ کا جمو ں وکشمیر کا دورہ
ریاست میں سلامتی صورتحال پر نظرثانی، ترقیاتی اقدامات کا بھی جائزہ لیا
نئیدہلی۔24؍اکتوبر۔وزیرداخلہ جناب راجناتھ سنگھ نے جموں وکشمیر کا دورہ کیا ہے۔ ان کے دورے کا مقصد ریاست میں سلامتی صورتحال پر نظرثانی اور اہم ترقیاتی پہل قدمیوں کی نوعیت کا جائزہ لینا تھا۔ موصوف نے بعدازاں سری نگر میں ایک پریس کانفرنس سے بھی خطاب کیا۔ نہرو گیسٹ ہاؤس میں میڈیا سے خطاب کرتے ہوئے جناب سنگھ نے ریاستی حکومت کو پوری ریاست میں ایک آزادانہ اور منصفانہ طریقے سے کسی بھی طرح کے ناپسندیدہ واقعات یا تشدد کے بغیر مقامی اداروں کے انتخابات منعقد کرانے کے لئے مبارکباد پیش کی۔
اس سے قبل دن میں ، وزیر داخلہ نے ریاست میں سلامتی صورتحال کے موضوع پر منعقدہ سلامتی جائزہ میٹنگ کی صدارت کی اور جموں وکشمیر کے گورنر جناب ستیہ پال ملک سے بھی ملاقات کی۔ انہوں نے سیاسی دائرے کے متعدد وفود سے بھی ملاقات کی اور ان سے اپیل کی کہ وہ آئندہ منعقد ہونے والے پنچایت انتخابات میں بنیادی سطح کے جمہوری ڈھانچے کو مستحکم بنانے اور احتساب کو یقینی بنانے کی غرض سے زیادہ سے زیادہ شرکت کو یقینی بنائیں۔ مقامی اداروں کو ملک میں جاری بہترین طریقہ ہائے کار کے مطابق قابل ذکر اور افزوں تفویض اختیارات سے آراستہ کیا جارہا ہے۔ اس طرح کے تفویض اختیارات سے یہ ادارے اپنے دائرہ کار میں آنے والے بیشتر مقامی مسائل اور موضوعات کو بہتر طریقے سے حل کرسکیں گے۔
عوام سے آگے آنے کی اپیل کرتے ہوئے وزیر موصوف نے کہا کہ جمہوری طریقہ کار ہی واحد حل اور طریقہ ہے جس کے ذریعے ہم بڑے بڑے مسائل کو کم کرسکتے ہیں اور سنگین معاملات اور موضوعات کا حل نکال سکتے ہیں۔ ریاست کے سلامتی منظر نامے میں گزشتہ چار مہینوں کے دوران جو اہم تبدیلی رونما ہوئی ہے، اس کا ذکر کرتے ہوئے جناب راجناتھ سنگھ نے کہا کہ پتھر بازی کے واقعات میں تعداد کے لحاظ سے تخفیف واقع ہوئی ہے اور ریاست میں جنگجوؤں کی بھرتی کی شرح میں بھی گراوٹ آئی ہے۔ انہوں نے ان خصوصی روزگار اقدامات کا ذکر کیا جو مرکزی حکومت کی جانب سے کیے جارہے ہیں اور عنقریب ان کے ذریعے 2.5 لاکھ نوجوانوں کو روزگار حاصل ہوگا۔
وزیر داخلہ نے کہا کہ فی الحال بھارت کو دنیا کی سب سے تیز رفتار سے ترقی سے ہمکنار معیشت کے طور پر تسلیم کیا جارہا ہے اور ملک دشمن عناصر اور قوتیں اس راستے میں روکاوٹ کھڑی کرنے کیلئے کوشاں ہیں تاکہ ملک کو عدم استحکام کی جانب دھکیلا جاسکے۔ جموں وکشمیر کو ابھی ترقی کے کارواں کی اس رفتار کے ساتھ قدم سے قدم ملا کر چلنا باقی ہے۔ مرکزی اور ریاستی حکومتیں جموں وکشمیر اور لداخ خطوں کی ترقی کیلئے کام کررہی ہیں ، جموں وکشمیر کو ایک ترقی یافتہ ریاست بنانا ہمارا نصب العین ہے۔
ریاست میں بدعنوانی کے دور دورے کے مسئلے کو ختم کرنے کیلئے جلد ہی اہم پہل قدمی کا اعلان کیا جائیگا۔
کلگام میں مڈبھیڑ کے بعد ہونے والے دھماکے میں شہریوں کی ہلاکتوں کا ذکر کرتے ہوئے وزیر داخلہ نے رونما ہوئے جانی اتلاف پر افسوس کا اظہار کیا اور متوفیان کے کنبوں کے تئیں اپنی تعزیت جتائی اور ہر ایک کنبے کیلئے پانچ لاکھ روپئے کے معاوضے کا اعلان کیا۔ انہو ں نے شہریوں سے اپیل کی کہ آپریشن مکمل ہونے کے فوراً بعد وہ کسی بھی مڈبھیڑ کے مقام تک نہ جائیں۔
جناب سنگھ نے مطلع کیا کہ سڑک کنیکٹیویٹی کے عمل کو کرگل، دراس ، گریز اور کیرن کے لئے یقینی بنایا جائیگا ۔ اس سلسلے میں تفصیلی پروجیکٹ رپورٹیں طلب کی گئی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5443
(Visitor Counter : 42
کیمیکلز اور فرٹیلائزر کی وزارت
ریاستوں/مرکز کے زیر انتظام علاقوں اور مرکزی اداروں کے لیے ایمفوٹریسین بی کی اضافی 80 ہزار شیشیاں مختص کی گئی ہیں: جناب ڈی وی سدا نند گوڑا
26 مئی کو ایمفوٹریسین بی کی 29250 شیشیاں ریاستوں/مرکز کے زیر انتظام علاقوں کو دی گئیں
27 مئی 2021، نئی دہلی: کیمیکل اور کھاد کے مرکزی وزیر جناب ڈی وی سدا نند گوڑا نے اعلان کیا کہ میکورمائیکوسس کے علاج میں استعمال ہونے والی ایمفوٹریسین بی کی اضافی 80 ہزار شیشیاں آج ریاستوں/مرکز کے زیر انتظام علاقوں اور مرکزی اداروں کو دی گئی ہیں۔
اس سے قبل 26 مئی 2021 کو تمام ریاستوں/مرکز کے زیر انتظام علاقوں کے لیے میوکرمائکوسس کے علاج کے لیے استعمال ہونے والی ایمفوٹیرسین بی دوا کی 29,250 شیشیاں مختص کی گئیں۔
سائنس اور ٹیکنالوجی کی وزارت
ڈاکٹر ہرش وردھن اور دھرمیندر پردھان گلوبل بایو۔ انڈیا چوٹی کانفرنس کا افتتاح کریں گے
بھارت کا سب سے بڑا اور اولین بایو ٹیکنالوجی شراکت داروں کا اجتماع: ڈاکٹر رینو سوروپ، سیکریٹری محکمہ بایو ٹیکنالوجی
نئی دلّی، 20 نومبر /سائنس و تکنالوجی، ارضیاتی سائنس اور صحت و خانہدانی بہبود کے مرکزی وزیر ڈاکٹر ہرش وردھن اور پیٹرولیم و قدرتی گیس اور فولاد کے وزیر جناب دھر میندر پردھان کل یہاں گلوبل۔ بایو۔ انڈیا سمٹ، 2019 کا افتتاح کریں گے۔
اس سہ روزہ تقریب کا انعقاد محکمہ بایو تکنالوجی، وزارت سائنس و تکنالوجی، حکومت نے اپنی سرکاری دائرہ کار کی کمپنی، بایو ٹیکنالوجی انڈسٹری اینڈ ٹیکنالوجی ریسرچ اسسٹنس کونسل ، حکومت ہند کے ساتھ مل کر کیا ہے۔ اس تقریب کی شراکت دار کنفیڈریشن آف انڈین انڈسٹری ، ایسوسی ایشن آف بایو ٹیکنا لوجی لیڈ انٹر پرائزیز  اور انویسٹ انڈیا ہیں۔
ڈاکٹر رینو سوروپ، سیکریٹری، محکمہ بایو ٹیکنالوجی اور بی آئی آر اے سی کی صدر نشین نے کہا کہ حکومت نے بھارت میں سب سے بڑی بایو ٹیکنا لوجی شراکت داروں کی اولین کانفرنس ”گلو بل بایو۔ انڈیا منعقد کرنے کی پہل قدمی کی ہے اور اس کے باعث ملک میں اختراعاتی ایکو سسٹم کے کام اکیڈمیا، اختراعات کنندگان، محققین، اسٹارٹ اپ، درمیانہ اور بڑی کمپنیاں مل کر ایک پلیٹ فارم پر کام کر سکیں گی۔ انہوں نے یہ بات آج میڈیا سے ایک ملاقات کے دوران کہی ہے۔
بایو ٹیکنا لوجی کو ایک ابھرتے ہوئے شعبے کے طور پر تسلیم کیا گیا ہے جو کہ 2025 تک بھارت کو پانچ ٹریلین امریکی ڈالر کی حامل معیشت بنانے میں ایک کلیدی رول ادا کر رہا ہے۔
یہ چوٹی کانفرنس عالمی برا دری کے سامنے بھارت کی بایو ٹیک کے شعبے کی صلاحیت کا مظاہرہ کرے گی، شناخت پیش کرے گی اور بایو۔ فارما، بایو۔ ایگری، بایو ۔ انڈسٹریل، بایو۔ انرجی اور بایو۔ خدمات اور ملحق شعبوں کو در پیش چیلنجوں سے نمٹنے کے مواقع فراہم کرے گی۔
گلوبل بایو۔ انڈیا 2019 کی اہم خصوصیات میں 25+ ممالک,، 15+ ریاستیں، 200+ نمائشیں، 3500+ وفود، 275+ اسٹارٹ اپ،100+ بایو۔ ٹیکنالوجی انکیو بیٹر، انویسٹؑرس۔ اینجلس، وی سی، بایو۔ پارٹنرنگ، ریاستی پویلین، پالیسی ڈائیلاگ، اسٹارٹ اپ ایوارڈ شامل ہیں۔
۔۔۔۔۔۔
U.5265
(Visitor Counter : 40
قبائیلی امور کی وزارت
این ای ایس ٹی ایس نے ای ایم آر ایس پرنسیپلس اور اساتذہ کے لئے نشٹھا اہلیت سازی کے پروگرام کےلئے این سی ای آر ٹی کے ساتھ اشتراک کیا: محترمہ رینوکا سنگھ سروتا
نئی دہلی ،19جولائی، 2021
قومی تعلیمی سوسائٹی برائے قبائلی طلبانے ای ایم آر ایس کے پرنسیپلس اور اساتذ ہ کےلئے ’’اسکول کے ہیڈس اور ٹیچرس کی قومی پہل‘ہولسٹک ایڈوانسمنٹ‘‘اہلیت سازی کے پروگرام کےلئے نیشنل کونسل آف ایجوکیشنل ریسرچ اینڈ ٹرینگ  کے ساتھ اشتراک کیا ہے۔ای ایم آر ایس پرنسیپلس اور اساتذہ کےلئے نشٹھا اہلیت سازی کے پروگرام کے پہلے بیچ کا انعقاد 10مئی ،2021 سے 23جون ‘2021 تک منعقد کیا گیا۔ مربوط پروگرام کامیابی کے ساتھ مکمل ہوچکا ہے۔ یہ ٹریننگ ملاقات کے بعد ورچوئل انداز میں کی گئی تھی ، جس میں این سی ای آر ٹی فیکلٹی کے نیشنل ریسورس گروپ کے ممبروں کے براہ راست انٹرایکٹو سیشنز بھی شامل تھے اور اسی وقت نشٹھا پورٹل کو تربیت پیکیج اپ لوڈ ، سرگرمیوں اور کوئز کے لئے بھی استعمال کیا گیا تھا۔ اساتذہ کی مربوط تربیت 18 ماڈیولز پر فراہم کی گئی تھی جو تعلیم کے مختلف پہلوؤں جیسے سیکھنے کے نتائج ، اسکول پر مبنی تشخیص ، پی او سی ایس او ایکٹ ، صنفی حساسیت ، صحت اور اسکولوں میں بہبود ، ریاضی کی تعلیم ، زبان ، سائنس ، اور سوشل سائنس وغیرہ۔ تربیتی طریقہ کار میں ہر ہفتے 5 ٹریننگ ماڈیولز کو نشٹھا پورٹل کے ذریعے شرکاء کے ساتھ شیئر کرنا شامل ہے جس کے بعد شرکاء کے ساتھ آن لائن بات چیت ہوتی ہے۔ اس پروگرام میں ٹیکسٹ فارم ، سرگرمیاں ، کوئز ، پورٹ فولیو ایکٹیویٹی وغیرہ جیسے ٹریننگ ماڈیولز تھے۔ تربیتی پروگرام کے اثرات کا پتہ لگانے کے لئے پری اور پوسٹ ٹریننگ سروے کا انتظام کیا گیا تھا۔ پروگرام کی آراء بہت حوصلہ افزا تھیں اور اساتذہ نے آنے والے سالوں میں ایسی مزید تربیتیں کرنے میں اپنی دلچسپی کا اشتراک کیا۔ پہلے بیچ میں مدھیہ پردیش، چھتیس گڑھ ، اور ہماچل پردیش کی تین ریاستوں پر محیط 26ای ایم آر ایس کے 120اسکول پرنسپلز اور اساتذہ نے کامیابی کے ساتھ یہ پروگرام مکمل کیا۔ ریاستی حکمت عملی کی تفصیل اس طرح ہے:-
مدھیہ پردیش:37امیدوار۔
چھتیس گڑھ:54امیدوار۔
ہماچل پردیش:29امیدوار۔
یہ معلومات آج لوک سبھا میں ایک سوال کے جواب میں قبائلی امور کی وزیر مملکت محترمہ رینوکا سنگھ سروتا نے دی ۔
ش ح ۔ا م۔رب۔
U:6724
(Visitor Counter : 121
وزارت خزانہ
 5.75فیصد جی ایس 2026 ،  جی او آئی فلوٹنگ ریٹ بانڈ 2028، اور 6.67 جی ایس 2035، 6.99 فیصد جی ایس 2051 کی فروخت  کے لئےنیلامی
حکومت ہند  نے  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے9,000 کروڑ روپئےکی مشتہرکردہ رقم کے لیے 5.74 فیصد گورنمنٹ سیکورٹی، 2026؛  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 4,000 کروڑ روپئےکی نوٹیفائیڈ رقم کے لیے ’’حکومت ہند فلوٹنگ ریٹ بانڈز، 2028‘‘۔  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے10,000 کروڑ روپئے کی مشتہر کردہ رقم کے لیے '6.67 فیصد گورنمنٹ سیکورٹی 2035' اور  مختلف النوع قیمت طریقہ کار استعمال کرتے ہوئے قیمت پر مبنی نیلامی کے ذریعہ 9,000 کروڑ روپئےکی نوٹیفائیڈ رقم کے لئے '6.99 فیصد گورنمنٹ سیکورٹی 2051' کی فروخت  کا اعلان کیا ہے۔
بھارتی حکومت کے پاس مذکورہ بالا ہر سیکورٹی کے خلاف 2,000 کروڑ روپئےتک کی اضافی رکنیت برقرار رکھنے کا اختیار ہوگا۔ یہ نیلامی ریزرو بینک آف انڈیا، ممبئی آفس، فورٹ، ممبئی کے ذریعہ جمعہ یعنی 06 مئی 2022 کو منعقد کی جائے گی۔
سیکورٹیز کی فروخت کی مشتہر کردہ رقم کا 5 فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 06 مئی 2022 کو ریزرو بینک آف انڈیا کور بینکنگ سالیوشن سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح10.30 بجے سے 11.00 کے درمیان اور مسابقتی بولیاں صبح 10.30 سے 11.30 بجے کے درمیان جمع کرائی جائیں۔
نیلامی کے نتائج کا اعلان 06 مئی 2022  کو کیا جائے گا اور کامیاب بولی دہندگان کو ادائیگی 09 مئی 2022  کو ہوگی۔
وقتاً فوقتاً کی جانے وا لی ترمیم کے مطابق ریزرو بینک آف انڈیا کی طرف سے جاری کردہ سرکلر نمبر RBI/2018-19/25 مورخہ 24 جولائی 2018 کے ذریعہ جاری کردہ 'مرکزی حکومت کی سیکورٹیز میں جب جاری کردہ لین دین' کے رہنما خطوط کے مطابق سیکورٹیز "جب جاری کردہ ہیں" ٹریڈنگ کے لیے اہل ہوں گی۔
بہت چھوٹی، چھوٹی اور درمیانی صنعتوں کی وزارت
معاشی استحکام اعلی تعلیمی اداروں کے لئے بہت ضروری ہے: شری نتن گڈکری
گاڑی اسکریپج پالیسی سے ملک میں آٹوموبائل بنانے والی صنعت کو رفتارملے گی: شری گڈکری
سڑک ٹرانسپورٹ اور شاہراہوں کے وزیر جناب نتن گڈکری نے آج کہا کہ اعلی تعلیمی اداروں کے لئے معاشی استحکام بہت ضروری ہے۔ ان اداروں کو معیار سے سمجھوتہ کیے بغیر اپنی آپریٹنگ لاگت کو کم کرنے کی ضرورت ہے۔
وہ اعلی تعلیم کے مستقبل کے بارے میں ایم آئی ٹی اے ڈی ٹی یونیورسٹی کے نمائندوں کے ساتھ ویڈیو کانفرنسنگ کے ذریعے ایک اجلاس سے خطاب کر رہے تھے۔
وزیر موصوف نے کہا کہ یونیورسٹیوں کا اپ گریڈیشن ضروری ہے اور اقدار پر مبنی تعلیم معاشرے کی طاقت ہے۔ انہوں نے مزید کہا کہ ہمارے نوجوانوں کو اپنی طاقت اور کمزوریوں کو سمجھنا چاہئے اور ان کو درپیش مسائل کو مواقع میں تبدیل کیا جاسکتا ہے۔ انہوں نے مزید کہا کہ نوجوانوں کی صلاحیتوں میں اضافہ کرنا اس مرحلے پر ملک کے لئے بہت ضروری ہے۔
جناب گڈکری نے اسٹیک ہولڈرز کے مابین مربوط نقطہ نظر ، موثر تال میل اور ٹیم کے جذبے کی ضرورت پر زور دیا اور اس چیلنج بھرے مرحلے پر قابو پانے کے لئے صنعت کو خود اعتماد ہونے اور مثبت رویہ اپنانے کی تاکید کی۔
انہوں نے کہا کہ صنعت کو اختراع ، صنعت کاری ، سائنس اور ٹکنالوجی ، تحقیقی صلاحیتوں اور تجربات پر زیادہ توجہ دینی چاہئے تاکہ علم کو دولت میں تبدیل کیا جاسکے۔
وزیر موصوف نے یاد دلایا کہ حکومت جاپان نے اپنی صنعتوں کو خصوصی پیکج کی پیشکش کی تاکہ چین سے جاپانی سرمایہ کاری نکالی جا سکے اور کہیں اور اسے منتقل کیا جا سکے۔
چین سے جاپانی سرمایہ کاری کرنے اور کہیں اور منتقل کرنے کے ل خصوصی پیکیج کی پیش کش کی ہے۔ انہوں نے ذکر کیا کہ یہ ہندوستان کے لئے ایک موقع ہے جس سے فائدہ اٹھایا جانا چاہئے۔
انہوں نے کہا کہ صنعتوں کے ڈی سینٹرلائزیشن پر کام کرنے اور ملک کے دیہی ، قبائلی اور پسماندہ علاقوں پر توجہ دینے کی ضرورت ہے۔ انہوں نے مزید کہا کہ ایگرو ایم ایس ایم ای سیکٹر کو تلاش کرنے کی ضرورت ہے۔
وزیر نے یہ بھی بتایا کہ حکومت گاڑیوں کی اسکریپج پالیسی کو متعارف کرانے کی منصوبہ بندی کر رہی ہے۔ بندرگاہوں کے قریب ری سائیکلنگ کلسٹرز کا آغاز کیا جاسکتا ہے جو ملک میں آٹوموبائل بنانے والی صنعت کو فروغ دے گا۔
وزیر موصوف نے شرکاء کے سوالات کے جواب دئیے جو کاروباری افراد کے لئے ضروری خصوصیات اور فیصلہ سازی کے لئے رہنمائی کے بارے میں تھے۔
وزارتِ تعلیم
فروغ انسانی وسائل کے مرکزی وزیر جناب رمیش پوکھریال نشنک نے ہندستان میں آن لائن تعلیم کے ایکو سسٹم کو بہتر بنانے کے لئے خیالات کی کراؤڈ سورسنگ کے لئے ایک ہفتے کی ’بھارت پڑھے آن لائن‘مہم کا آٓغاز کیا
خیالات 16 اپریل 2020 تک ٹوئٹر پر#bhartpadheOnline کا استعمال کرتے ہوئے@HRDMinistry&@DrRPNishank کو نوٹی فائی کرتے ہوئے اور bharatpadheonline.mhrd@gmail.com پر شیئر کئے جاسکتے ہیں
اس مہم کا مقصد دستیاب ڈیجیٹل تعلیمی پلیٹ فارموں کو فروغ دیتے ہوئے آن لائن تعلیم کی رکاوٹوں پر قابو پانے کے لئے فروغ انسانی وسائل کی وزارت کے ساتھ براہ راست تجاویز /حل شیئر کرنے کے لئے ہندستان کے بہترین دماغوں کو مدعو کرنا ہے
نئی دہلی،10,- اپریل 2020/فروغ انسانی وسائل کی ترقی کے وزیر جناب رمیش پوکھریال نشنک نےآج نئی دہلی میں آن لائن تعلیم کے ایکو سسٹم کو بہتر بنانے کے لئے خیالات کی کراؤڈ سورسنگ کے لئے ایک ہفتے کی ’بھارت پڑھے آن لائن‘مہم کا آٓغاز کیا۔اس موقع پر خطاب کرتے ہوئے مرکزی وزیر نے کہا کہ اس مہم کا مقصد دستیاب ڈیجیٹل تعلیمی پلیٹ فارموں کو فروغ دیتے ہوئے آن لائن تعلیم کی رکاوٹوں پر قابو پانے کے لئے فروغ انسانی وسائل کی وزارت کے ساتھ براہ راست تجاویز /حل شیئر کرنے کے لئے ہندستان کے بہترین دماغوں کو مدعو کرنا ہے۔جناب نشنک نےکہا کہ خیالات 16 اپریل تک bharatpadheonline.mhrd[at]gmail[dot]com پر اور ٹوئیٹر پر#bhartpadheonline کا استعمال کرتے ہوئے شیئر کئے جاسکتے ہیں۔ انہوں نے کہا کہ ٹوئیٹر کا استعمال کرتے ہوئے@HRDMinistryاور@DrRPNishank کو ضرور ٹیگ کریں تاکہ خیالات ہمیں نوٹی فائی ہوسکیں۔ وزیر موصوف نے کہا کہ وہ ذاتی طو رپر تجاویز کا مطالعہ کرنا چاہیں گے۔
मेरा आप सभी से निवेदन है कि आप सब मंत्रालय को ऑनलाइन शिक्षा पद्धति को और अधिक प्रभावशाली और रचनात्मक बनाने हेतु अपने सुझाव दें। आप सभी अपने सुझाव #BharatPadheonline का उपयोग करते हुए मेरे @DRPNishank व मंत्रालय के @HRDMinistry टि्वटर अकाउंट में भेज सकतें हैं। #IndiaFightsCorona pic.twitter.com/kdmoZj4mm5
— Dr Ramesh Pokhriyal Nishank  April 10, 2020
جناب رمیش پوکھریال نے کہا کہ اس مہم میں طلبا اور اساتذہ ہمارے خاص نشانہ ہیں او ر انہوں نے یہ امید ظاہر کی کہ طلبا اور اساتذہ موجودہ آن لائن تعلیمی طریقوں کو بہتر بنانے کے لئے جوش و جذبے کے ساتھ اس مہم میں شرکت کریں گے۔ انہوں نے کہا کہ جو طلبا اس وقت اسکولوں اور اعلی تعلیمی اداروں میں زیر تعلیم ہیں، وہ یومیہ بنیاد پر مختلف کورسیز وغیرہ چلانے والے موجودہ ڈیجیٹل پلیٹ فارموں کے ساتھ منسلک ہیں وہ یہ بات شیئر کرسکتےہیں کہ موجودہ آن لائن پلیٹ فارموں میں کس چیز کی کمی ہے اور ان کو کس طرح مزید کارگر بنایا جاسکتاہے۔
انہوں نے مزید کہا کہ ملک بھر میں اساتذہ بھی تعلیم کے میدان میں اپنی مہارت اور تجربہ کے ساتھ اس مہم میں تعاون دینے کے لئے آگے آسکتے ہیں۔ ان کے ساتھ بات چیت شروع کی جاسکتی ہے اور ان سے پوچھا جاسکتا ہےکہ ان کے خیال میں ایک آئیڈل آن لائن تعلیمی ایکوسسٹم کو کیسا ہونا چاہئے؟یا یہ کہ ہندستان میں موجودہ آن لائن تعلیمی صورتحال کی حدود کیا ہیں؟روایتی کلاس روم میں انہیں کون سے چیلنجوں کا سامنا کر پڑسکتاہے جن کو آن لائن تعلیم کے ذریعہ حل کیا جاسکتا ہے؟
جناب رمیش پوکھریال نشنک نے ایک بار پھر ہم وطنو سے اپیل کہ وہ ہندستان میں آن لائن تعلیم کی رفتار تیز کرنے کے لئےاس منفرد پہل میں شرکت کریں۔
م ن۔ ا گ ۔ ج
Uno-1601
(
محنت اور روزگار کی وزارت
ای پی ایف کے ٹرسٹیوں کے مرکزی بورڈ نے ای پی ایف اراکین کے کھاتے میں 19-2018 ء کے لئے 8.65 فی صد شرح سود جمع کرانے کی سفارش کی
نئی دہلی، 21 فروری / ای پی ایف کے ٹرسٹیوں کے مرکزی بورڈ کی 224 ویں میٹنگ آج یہاں محنت اور روز گار کے وزیر مملکت  جناب سنتوش کمار گنگوار کی صدارت میں منعقد ہوئی ۔ اس میٹنگ میں مرکزی بورڈ نے ای پی ایف اراکین کے کھاتوں میں 19-2018ء کے لئے 8.65 فی صد شرح سود جمع کرنے کی سفارش کی ۔
مرکزی بورڈ نے ای پی ایف اسکیم 1952 میں ترمیم کی توثیق کی تھی ، جسے مالی سرمایہ کاری اور احتساب کمیٹی  کی 12 فروری ، 2019 ء کو منعقدہ 141 ویں میٹنگ میں منظوری دی گئی تھی تاکہ ایکسچینج ٹریڈ فنڈس   کے معاملے میں کی گئی سرمایہ کاری کا احتساب کیا جا سکے ۔
مرکزی بورڈ نے سی بی ٹی ، ای پی ایف کے چیئرمین کی توثیق کو منظوری دی ۔ اس کا تعلق سی – ڈی اے سی کو بطور مشیر کام جاری رکھنے کی اجازت سے ہے تاکہ کمپیوٹرائزیشن پروجیکٹ کا دوسرا مرحلہ مکمل کیا جا سکے ۔ اس بورڈ نے موجودہ شرائط اور ضوابط کی بنیاد پر ای پی ایف او تمسکات سے متعلق میسرز اسٹینڈرڈ چارٹرڈ بینک کو بطور نگراں توسیع دینے کی منظوری دی ہے اور یہ توسیع معاہدے کی مذکورہ شرائط کے مطابق 31 مارچ ، 2019 ء تک کے لئے دی گئی ہے ۔
مرکزی بورڈ نے 19-2018 ء کے نظر ثانی شدہ تخمینوں اور 20-2019 ء کے بجٹی تخمینوں کو منظوری دیتے ہوئے سفارش کی ہے کہ مرکزی حکومت اسے منظوری عطا کرے ۔ بورڈ نے ایم ایس کریسل لمیٹیڈ کے علاوہ ، کی گئی نظر ثانی کے ساتھ ساتھ پورٹ فولیو منتظمین کے کام کاج اور کار کردگی کی نظر ثانی کے لئے بھی اپنی منظوری دی ہے ۔
مرکزی بور ڈنے ای پی ایف اینڈ ایم پی ایکٹ ، 1952 ، جسے ای پی ایف اسکیم 1952 کے پیراگراف 27 اے کے ساتھ پڑھا جانا ہے ، کی دفعہ 17  کے تحت 6 اداروں کو استثنائی دینے کی سفارش سے متعلق تجویز پر بھی غور کیا ہے ۔ یہ کام متعلقہ حکومت انجام دے گی ۔ بورڈ نے میسرز سافٹ ویئر ٹیکنا لوجی پارکس آف انڈیا کے سلسلے میں 5 جون ، 1994 ء سے متعلقہ حکومت کے ذریعے ای پی ایف اینڈ ایم پی ایکٹ ، 1952 کی دفعہ 17  ، جسے ای پی ایف اسکیم 1952 کے پیرا 27 اے کے ساتھ پڑھا جائے گا ، استثنائی دینے کے لئے متعلقہ تجویز کی سفارش پر بھی غور و فکر کیا ہے ۔
 
U. No.1183
(Visitor Counter : 68
وزارت خزانہ
آر بی آئی کی طرف سے 2000 روپئے مالیت کے کرنسی نوٹوں کی واپسی
10 نومبر ، 2016 ء کو ریزرو بینک آف انڈیا  ایکٹ، 1934 کی دفعہ 24 کے تحت 2000 روپئے کی مالیت والے بینک نوٹ متعارف کرائے گئے تھے تاکہ 500 اور 1000 روپئے والے تمام بینک نوٹوں کی قانونی حیثیت ختم کیے جانے کے بعد معیشت کے لیے ضروری کرنسی کو تیزی سے فراہم کیا جائے ۔ یہ بات آج خزانے کے مرکزی وزیر مملکت جناب پنکج چودھری نے راجیہ سبھا میں ایک سوال کے تحریری جواب میں بتائی ۔
وزیر موصوف نے کہا کہ آر بی آئی کی 19 مئی ، 2023 ء کی ایک پریس ریلیز  کے ذریعے آر بی آئی نے بتایا کہ 2000 روپئے کی قدر والے 89 فی صد نوٹ مارچ ، 2017 ء سے پہلے جاری کیے گئے تھے اور اب ان نوٹوں کی کارکردگی کا 4-5 سال کی مدت ختم ہونے کے قریب ہے ۔ آر بی آئی کے ذریعہ پورے بھارت میں کرائے گئے ایک سروے کے مطابق 2000 روپئے کی قدر والے بینک نوٹ لین دین کے لیے اب پسندیدہ نہیں ہیں ۔ اس کے علاوہ ، وزیر موصوف نے کہا کہ دیگر مالیت کے بینک نوٹوں کا ذخیرہ عوام کی کرنسی کی ضرورت کو پورا کرنے کے لیے کافی ہے۔ مذکورہ بالا کو دیکھتے ہوئے اور آر بی آئی کی "صاف نوٹوں کی پالیسی" کی پیروی میں، آر بی آئی نے 2000 روپئے کی قدر والے بینک نوٹوں کو گردش سے واپس لینے کا فیصلہ کیا تھا۔
مزید معلومات فراہم کرتے ہوئے، آر بی آئی کے مطابق، سال 2016 ء سے 2023 ء میں ، اس سال مارچ کے آخر تک 2000 روپئے کی قدر والے بینک نوٹوں کے چلن  کے اعداد و شمار درج ذیل ہیں:
|
|
2016 ء سے چلن میں موجود 2000 روپئے کی قدر والے بینک نوٹ
|
|
سال
|
|
تعداد 
|
|
قدر 
|
|
2016 ء
|
|
-
|
|
-
|
|
2017 ء
|
|
329
|
|
6,57,063
|
|
2018 ء
|
|
336
|
|
6,72,642
|
|
2019 ء
|
|
329
|
|
6,58,199
|
|
2020 ء
|
|
274
|
|
5,47,952
|
|
2021 ء
|
|
245
|
|
4,90,195
|
|
2022 ء
|
|
214
|
|
4,28,394
|
|
2023 ء
|
|
181
|
|
3,62,220
وزیر موصوف نے کہا کہ آر بی آئی کے مطابق 2000 روپئے کی قدر والےچلن میں موجود بینک نوٹوں کی تعداد اور قدر 2000 روپئے کی کرنسی کی واپسی کے بعد تعداد اور قدر کی تفصیلات درج ذیل ہیں:
|
|
2000 روپئے کی قدر والے نوٹ
|
|
تعداد 
|
|
قدر 
|
|
19 مئی 2023 کو چلن میں موجود
|
|
177.93
|
|
3.56
|
|
30 جون 2023 تک کو چلن میں موجود
|
|
41.80
|
|
0.84
|
|
19 مئی ، 2023 ء سے 30 جون ، 2023 ء تک چلن سے واپس آئے بینک نوٹ
|
|
136.13
|
|
2.72
وزیر موصوف نے مزید کہا کہ آر بی آئی کے مطابق شیڈول کمرشل بینکوں کے ذریعے رپورٹ کردہ اعداد و شمار کے مطابق کل ڈپوزٹ آؤٹ اسٹینڈنگ اور گراس لون اور ایڈوانس آؤٹ اسٹینڈنگ کی تفصیلات درج ذیل ہیں:
:
|
|
اس تاریخ کو
|
|
کل آؤٹ اسٹینڈنگ
|
|
گرس لون اینڈ ایڈوانسز آؤٹ اسٹینڈنگ
|
|


|
|


|
|


|
|


|
|
31 مارچ ، 2022 ء
|
|
1,71,72,755
|
|
10.17
|
|
1,27,50,006
|
|
11.85
|
|
30 جون ، 2022 ء
|
|
1,71,77,836
|
|
10.05
|
|
1,30,94,857
|
|
15.53
|
|
30 ستمبر ، 2022 ء
|
|
1,77,42,610
|
|
10.84
|
|
1,36,92,970
|
|
18.63
|
|
31 دسمبر ، 2022 ء
|
|
1,81,43,432
|
|
11.27
|
|
1,41,30,450
|
|
16.77
|
|
31 مارچ ، 2023 ء
|
|
1,90,56,113
|
|
10.97
|
|
1,47,57,129
|
|
15.74
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7492
(Visitor Counter : 39